Aarhuus Stifts-Tidende, 1841-12-07
- Som vi erfare skal der sammentræde en Commission for at tage Sagen om almindelig Værnepligt og det militaire Udskrivningsvæsenunder Overveielse. Commissionens Medlemmer skulle være: Geheimeconferentsraad Ørsted, Kammerherre, H. Greve af Reventlow Criminil, Sø- og Land krigscommissair Lilliencrone, Sø- og Landkrigscommissair Frisch, Oberst Hansen i Generalstaben og Major Juel af Prinds Ferdinands Dragon-Regiment. Det vil vistnok gjøre et høist besynderligt Jndtryk, efter at der i 2 Aar har været holdt Commission om Armeens Organisation, nu først at see det Spørgsmaal opkastet, som synes at maatte være det første af alle, og som nødvendigen maa være besvaret forinden der med Nytte kan være Tale om noget Andet. Det behøver dog sandelig ikke nogen Udvikling, at hvis den nu nedsatte Commission skulde komme til det Resultat, at Danmarks Væbningsvæsen skulde baseres paa almindelig Værnepligt, da vilde den odenseeske Commissions Arbeide være kuldkastet fra Begyndelsen til Enden, hvis dette, som vi maae troe, er udført under Forudsætning af, at de nuværende Forhold skulde vedblive uforandrede. Ved almindelig Værnepligt forstaaes nemlig ikke en noget videre Maade at recrutere en staaende Hærs Cadres, men hvor dette System optages, maa det udøve en gjennemgribende Jndflydelse paa hele Hærens Organisation og Anvendelse, og man vil derfor neppe kunne tænke sig en mindre hensigtsmæssig Fremgangsmaade, end først i to Aar at commissionere om Detaillen, og bagefter at ende med at overveie de store almindelige Principer. Vi troe imidlertid at kunne berolige Medlemmerne af den odenseeste Commission med Hensyn til den Frygt, at al deres Arbeide maatte være spildt, da det efter den nye Commissions Sammensætning ikke forekommer os synderlig tvivlsomt, hvad Svaret vil blive paa det samme forelagte Spørgsmaal. (Fædrel.)– J Anledning af at der var klaget over at Høiskolen ikke kunde forsyne Artillericorpset med det tilstrækkelige Antal Officerer, havde en Artikel i Fædrelandet anført, at man i saa Fald kunde skaffe sig Officerer i Artillericorpsets Underofficeersclasse, der kan afgive Personer, som i Dannelse og Duelighed kunne staae ved Siden, om ikke høiere, af de Elever, som i sin Tid vare dimitterede til Corpset fra det nu ophævede, ingenlunde udmærkede Cadetacademie. Herover bleve endeel af Artilleriofficererne i høi Grad allarmerede, og ansaae deres Ære krænket ved Sammenligningen mellem Officerer og Underofficerer, og det endnu mere, da Capt. Tscherning i en Forsamling af Artilleriets Officerer havde ikke alene forsvaret den forargelige Artikel i Fædrelandet", men endog erklæret, at han havde kjendt den for den kom i Bladet, og at han fandt aldeles ikke noget Fornærmeligt deri. Han tilbød sine Kammerater at ville udvikle for dem, hvorledes han havde forstaaet Sætningen, og hvorfor han ansaae den rigtig, men blev afbrudt med den bemærkning: at det ved Fornærmelser ikke kom an paa Fortolkninger, men kun paa hvorledes den Fornærmede selv og Andre opfattede det Sagte. Nu have bemeldte Officerer indgivet en Ansøgning til Hs. M. Kongen om, at meddele Capt. Tscherning sin Afskeed, hvilken han selv havde forlangt, saasnart det første Militairrescript var udstedt. Denne Sag gjør naturligviis en heel Deel Opsigt. (Md. samt fl. Bl.)